[{"text_idx": "#000000", "text": "Da un\u2019incantevole dimora contadina dell\u2019800 nasce Borgo La Rovere. Un casale restaurato dove il fascino della campagna si fonde con alloggi curati nei minimi dettagli."}, {"text_idx": "#000001", "text": "Nia linda urbeto estas inter la historiaj lokoj pli bone konservitaj en Markio kaj trovig\u0302as en unu el la plej belaj areoj de la regiono. Sur monteto je nur 20 km de Adriatiko. La fortreso de Mondavio, konstruita inter 1482 kaj 1492, estas konsiderata c\u0302efverko de la militista renesanca arkitekturo. Interne trovig\u0302as la dekokjarcenta teatro Apollo, la historia muzeo, la urba muzeo kaj la preg\u0302ejo de Sankta Francisko. La kulturo, la gastamo, la metiistaro kaj la lokaj produktoj estas nur kelkaj el la kvalitoj pro kiuj Mondavio gajnis la orang\u0302koloran flagon de la itala Touring Club en 2003."}, {"text_idx": "#000002", "text": "Urbino kaj la Duka Palaco"}, {"text_idx": "#000003", "text": "Je nur 38 km, urbo Urbino, Monda Heredaj\u0302o de Unesco, estas la la pinto de la renesancaj arto kaj arkitekturo. En tiu c\u0302i eta urbo, lokita sur altebenaj\u0302o, artistoj kiel Raffaello kaj Piero Della Francesca kreis eksterordinaran urbkomplekson kaj influos la kulturan evoluon de la cetero de Eu\u030cropo. Tie c\u0302i eblas viziti la plej ambician projekton de duko Frederiko de Montefeltro: la Dukan Palacon de Urbino. Nuntempe g\u0302i ig\u0302is junula kaj dinamika urbo pro ties prestig\u0302a universitato kaj la plurnaciaj studentoj."}, {"text_idx": "#000004", "text": "En Pesaro, je nur 40 km, Teatro Rossini estas operejo inau\u030cgurita en 1637. La teatro spertis kelkajn s\u0302ang\u0302ojn kaj efektivan rekonstruadon fare de arkitekto Pietro Ghinelli en 1818, kiam g\u0302i malfermig\u0302is per eksterordinara ludo de Gioachino Rossini, jam fama ec\u0302 se nur dudeksepjara. La teatro alprenis la aktualan nomon honore al la komponinto en 1854; g\u0302ia strukturo novklasika estas tipa de la ''itala teatro''."}, {"text_idx": "#000005", "text": "Je 45 km, en la provinco de Ancona, eblas viziti la mirindajn karstajn grotojn subterajn de Frasassi. En la karstaj grotoj eblas admiri la naturajn skulptaj\u0302ojn formitajn de kalkos\u0302tontavoloj dum 190 milionoj da jaroj pro la interagado de la akvo kaj de la s\u0302tono. La formoj de tiuj c\u0302i naturaj verkoj stimulis la fantazion de la speleologoj kiuj nomis ilin per kuriozaj titoloj kiel la \u2018\u2019Gigantoj\u2019\u2019, la \u2018\u2019Kamelo\u2019\u2019 kaj la \u2018\u2019Dromedaro\u2019\u2019."}, {"text_idx": "#000006", "text": "Silenta pasejo inter song\u0302o kaj realo... la interkrutejo de Furlo trovig\u0302as je 30 km kaj estas au\u030ctentika paradizo trairita de rivero Candigliano kiu fluas inter la imponaj rokaj flankoj de la Interkrutejo, kie la elvokivo de la pejzag\u0302o unuig\u0302as al la granda naturoric\u0302o el kiu elstaras unikaj ekzempleroj fau\u030cnaj kaj flau\u030craj. Dum la 1930aj jaroj, la loka forstogardistaro per fosado reproduktis c\u0302e la deklivoj de Monto Pietralata, proksime al la interkrutejo, la profilon de Benito Mussolini kiu ofte trairis la interkrutejon vojag\u0302e inter Romo kaj norda Italio. La monumento, minita kaj detruita de la partizanoj dum la dua mondmilito, nuntempe estas nur parte rekonebla."}, {"text_idx": "#000007", "text": "La strandoj en Sirolo kaj Numana, je 70 km, estas inter la malplej ''koloniitaj'' de la marbordo: estas fakte malmultaj plag\u0302oj, kaj la naturo regas kiel sendiskuta dominanto de tiuj c\u0302i belegaj lokoj. Sovag\u0302aj strandoj, krutaj klifoj, grotoj, blankaj rokoj okupataj de pinarbaroj rigardas al la akvo pura kaj profunda: c\u0302io c\u0302i igas Sirolo kaj Numana idealaj alvenpunktoj por tiu kiu serc\u0302as virgan naturon. La proksimaj vilag\u0302oj, plensunaj kaj aerumataj, inter fis\u0302ric\u0302a maro kaj dolc\u0302aj montetoj, trovig\u0302as sude ol la verda promontoro de Naturparko de Conero."}]